Güei ye’l Día Internacional de la Llingua Materna y nun pueo dexar de pensar qu’un xuráu que manda a Eurovisión un cantar con un sofitu llingüísticu col que nun s’identifica nengún español merez pocu respetu
#000000
Las cuentas públicas asturianas: a la cabeza en gasto social y a la cola en endeudamiento
#000002
Rodrigo Cuevas presenta su último disco: “A la romería hay que ir con presunción poliamorosa”
#000003
Asturias y Galicia comparten la necesidad de regular los pisos turísticos
#000004
El 21 de febreru del 2020, cuando tovía nun sabíamos la que taba puntu de caenos enriba y siguíamos diendo al trabayu col convencimientu de que lo malo y lo peor pasaba siempre n’esos otros sitios, tuvi’l privilexu de celebrar esti día con un grupu d’estudiantes que veníen de distintos llugares d’América Llatina y otres rexones del Caribe. Contándome a min, yéramos once n’aquella aula y siete los códigos llingüísticos qu’ente toos podíamos usar pa comunicanos: guaraní, maya, papiamentu, asturianu, spanglish, inglés y castellanu. A los que falaben una llingua distinta a la castellana o a la inglesa, pidi-ys que dixeran daqué nel so primer idioma, y falamos darréu de cómo les raíces de la llingua cola que nos enseñaron a interpretar y a reconocer el mundu, y cola qu’aprendimos a sentir la vida, acaben amosando na estructura más íntima de los idiomes que tuviemos que falar espués. Mariano León –alcuérdome d’él sobre manera– yera de Guatamela, y nun sé si yera o non consciente, pero ente les llinies afuracaes del so español xorrecía siempre la llingua maya cola que se comunicaba cola so familia guatemalteca. Nun ye’l de Mariano un casu aisláu, y día a día teo la suerte de constatar cómo’l castellanu de los mios estudiantes se ve arrequecíu col texíu de les sos llingües maternes.
#000007
Asociación Cultural Nortes de Asturias. 2021.
#000013